CELEX: 32009L0157
Language: lv
Date: 2009-11-30 00:00:00
Title: Padomes Direktīva 2009/157/EK ( 2009. gada 30. novembris ) par liellopu sugu tīršķirnes vaisliniekiem (Dokuments attiecas uz EEZ)

10.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 323/1
            
         
      PADOMES DIREKTĪVA 2009/157/EK
   (2009. gada 30. novembris)
   par liellopu sugu tīršķirnes vaisliniekiem
   (kodificēta versija)
   (Dokuments attiecas uz EEZ)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Eiropas Ekonomikas un sociālo lietu komitejas atzinumu (2),
   tā kā:
   
               (1)
            
            
               Padomes Direktīva 77/504/EEK (1977. gada 25. jūlijs) par liellopu sugu tīršķirnes vaisliniekiem (3) ir vairākkārt būtiski grozīta (4). Skaidrības un praktisku iemeslu labad būtu lietderīgi veikt attiecīgās direktīvas kodifikāciju.
            
         
               (2)
            
            
               Liellopu ražošana ieņem ļoti nozīmīgu vietu Kopienas lauksaimniecībā, un apmierinošus rezultātus lielā mērā nosaka tīršķirnes vaislinieku izmantošana.
            
         
               (3)
            
            
               Šķirnes un standartu atšķirības starp dalībvalstīm traucē Kopienas iekšējo tirdzniecību. Ja šīs atšķirības jālikvidē, tādējādi palielinot ražīgumu šajā lauksaimniecības nozarē, tad Kopienas iekšējā tirdzniecība attiecībā uz visiem tīršķirnes vaisliniekiem būtu jāliberalizē.
            
         
               (4)
            
            
               Dalībvalstīm vajadzētu būt iespējai pieprasīt ģenealoģijas sertifikātus, kas sastādīti saskaņā ar Kopienā pastāvošo kārtību.
            
         
               (5)
            
            
               Šīs direktīvas īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (5).
            
         
               (6)
            
            
               Šī direktīva nedrīkst skart dalībvalstu pienākumus attiecībā uz termiņiem I pielikuma B daļā minēto direktīvu transponēšanai valsts tiesību aktos,
            
         IR PIEŅĒMUSI ŠO DIREKTĪVU.
   1. pants
   Šajā direktīvā izmanto šādas definīcijas:
   a)   “liellopu sugu tīršķirnes vaislinieks”: ikviens liellops, arī bifelis, kura vecāki un vecvecāki iegrāmatoti vai reģistrēti tās pašas šķirnes ciltsgrāmatā un kurš pats ir iegrāmatots vai reģistrēts un atbilstīgs ierakstīšanai šādā ciltsgrāmatā;
   b)   “ciltsgrāmata”: jebkurš žurnāls, reģistrs, kartotēka vai datu bāze:
   2. pants
   Dalībvalstis nodrošina, ka zootehnisku iemeslu dēļ neaizliedz, neierobežo vai nekavē:
   
               a)
            
            
               Kopienas iekšējo tirdzniecību ar liellopu sugu tīršķirnes vaisliniekiem;
            
         
               b)
            
            
               Kopienas iekšējo tirdzniecību ar liellopu sugu tīršķirnes vaislinieku spermu, olšūnām un embrijiem;
            
         
               c)
            
            
               ciltsgrāmatu izveidošanu, ar noteikumu, ka tās atbilst 6. panta prasībām;
            
         
               d)
            
            
               atzīšanu selekcionāru organizācijām vai apvienībām, kuras uztur ciltsgrāmatas, saskaņā ar 6. pantu; un
            
         
               e)
            
            
               Kopienas iekšējo tirdzniecību ar buļļiem, kurus izmanto mākslīgajai apsēklošanai, atbilstīgi Padomes Direktīvai 87/328/EEK (1987. gada 18. jūnijs) par tīršķirnes vaislas liellopu atzīšanu par derīgiem vairošanai (6).
            
         3. pants
   Dalībvalstī oficiāli atzītas selekcionāru organizācijas vai apvienības nedrīkst iebilst pret citu dalībvalstu liellopu sugu tīršķirnes vaislinieku ierakstīšanu savās ciltsgrāmatās, ja tie atbilst prasībām, kas noteiktas saskaņā ar 6. pantu.
   4. pants
   1.   Dalībvalstis izveido un regulāri atjaunina sarakstu ar direktīvas 1. panta b) punkta i) daļā minētajām apstiprinātajām iestādēm, kuras ir oficiāli atzītas, lai tās uzturētu un veidotu ciltsgrāmatas, un šo sarakstu dara pieejamu pārējām dalībvalstīm un sabiedrībai.
   2.   Saskaņā ar 7. panta 2. punktā minēto procedūru var pieņemt sīki izstrādātus noteikumus 1. punkta vienādai piemērošanai.
   5. pants
   Dalībvalstis var pieprasīt, lai Kopienas iekšējā tirdzniecībā liellopu sugu tīršķirnes vaisliniekiem un šo dzīvnieku spermai vai olšūnām un embrijiem būtu pievienoti ģenealoģijas sertifikāti, kas atbilst paraugam, kurš sastādīts saskaņā ar 7. panta 2. punktā minēto procedūru, jo īpaši attiecībā uz zootehnisko sniegumu.
   6. pants
   Saskaņā ar 7. panta 2. punktā minēto procedūru nosaka:
   
               a)
            
            
               snieguma kontroles metodes un metodes liellopu ģenētiskās vērtības novērtēšanai;
            
         
               b)
            
            
               kritērijus, kas reglamentē selekcionāru organizāciju vai apvienību atzīšanas;
            
         
               c)
            
            
               kritērijus, kas reglamentē ciltsgrāmatu izveidi;
            
         
               d)
            
            
               kritērijus, kas reglamentē reģistrēšanu ciltsgrāmatā;
            
         
               e)
            
            
               sīkas ziņas, kas jānorāda ģenealoģijas sertifikātā.
            
         7. pants
   1.   Komisijai palīdz Pastāvīgā zootehnikas komiteja, kas izveidota ar Padomes Lēmumu 77/505/EEK (1977. gada 25. jūlijs), ar ko izveido Pastāvīgo zootehnikas komiteju (7).
   2.   Ja ir atsauce uz šo punktu, piemēro Lēmuma 1999/468/EK 5. un 7. pantu.
   Lēmuma 1999/468/EK 5. panta 6. punktā paredzētais termiņš ir trīs mēneši.
   8. pants
   Dalībvalstis dara zināmus Komisijai to tiesību aktu galvenos noteikumus, ko tās pieņēmušas jomā, uz kuru attiecas šī direktīva.
   9. pants
   Direktīvu 77/504/EEK, kurā grozījumi izdarīti ar I pielikuma A daļā minētajiem aktiem, atceļ, neskarot dalībvalstu pienākumus attiecībā uz termiņiem I pielikuma B daļā minēto direktīvu transponēšanai valsts tiesību aktos.
   Atsauces uz atcelto direktīvu uzskata par atsaucēm uz šo direktīvu un tās lasa saskaņā ar atbilstības tabulu II pielikumā.
   10. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 2. janvāra.
   11. pants
   Šī direktīva ir adresēta dalībvalstīm.
   
      Briselē, 2009. gada 30. novembris
      
         
            Padomes vārdā –
         
            priekšsēdētājs
         
         S. O. LITTORIN
         
      
   
   
      (1)  2009. gada 20. oktobra Atzinums (Oficiālajā Vēstnesī vēl nav publicēts).
   
      (2)  2009. gada 15. jūlija Atzinums (Oficiālajā Vēstnesī vēl nav publicēts).
   
      (3)  OV L 206, 12.8.1977., 8. lpp.
   
      (4)  Skat. I pielikuma A daļu.
   
      (5)  OV L 184, 17.7.1999., 23. lpp.
   
      (6)  OV L 167, 26.6.1987., 54. lpp.
   
      (7)  OV L 206, 12.8.1977., 11. lpp.
   
      I PIELIKUMS
      
         A daļa
      
      Atceltā direktīva ar turpmāko grozījumu sarakstu
      (minēti 9. pantā)
      
                  Padomes Direktīva 77/504/EEK
                  (OV L 206, 12.8.1977., 8. lpp.)
               
               
                   
               
            
                  Padomes Direktīva 79/268/EEK
                  (OV L 62, 13.3.1979., 5. lpp.)
               
               
                   
               
            
                  1979. gada Pievienošanās akts, I pielikuma II.A.65 un II.E.6 punkts
                  (OV L 291, 19.11.1979., 64. un 85. lpp.)
               
               
                   
               
            
                  Padomes Direktīva 85/586/EEK
                  (OV L 372, 31.12.1985., 44. lpp.)
               
               
                  tikai 4. pants
               
            
                  Padomes Regula (EEK) Nr. 3768/85
                  (OV L 362, 31.12.1985., 8. lpp.)
               
               
                  tikai pielikuma 46. punkts
               
            
                  Padomes Direktīva 91/174/EEK
                  (OV L 85, 5.4.1991., 37. lpp.)
               
               
                  tikai 3. pants
               
            
                  Padomes Direktīva 94/28/EK
                  (OV L 178, 12.7.1994., 66. lpp.)
               
               
                  tikai 11. pants
               
            
                  1994. gada Pievienošanās akts, I pielikuma V.F.I.A.60 punkts
                  (OV C 241, 29.8.1994., 155. lpp.)
               
               
                   
               
            
                  Padomes Regula (EK) Nr. 807/2003
                  (OV L 122, 16.5.2003., 36. lpp.)
               
               
                  tikai III pielikuma 23. punkts
               
            
                  Padomes Direktīva 2008/73/EK
                  (OV L 219, 14.8.2008., 40. lpp.)
               
               
                  tikai 2. pants
               
            
         B daļa
      
      Termiņi transponēšanai valsts tiesību aktos
      (minēti 9. pantā)
      
                  Direktīva
               
               
                  Termiņš transponēšanai
               
            
                  77/504/EEK
               
               
                  1979. gada 1. janvāris, izņemot 7. pantu
                  Attiecībā uz 7. pantu, katrā no tajā minētajām jomām, tajos pašos datumos, kad panākta dalībvalstu atbilstība noteikumiem, ko piemēro Kopienas iekšējā tirdzniecībā, un jo īpaši lēmumiem, kas pieņemti vēlāk saskaņā ar 6. pantu.
               
            
                  85/586/EEK
               
               
                  1986. gada 1. janvāris
               
            
                  91/174/EEK
               
               
                  1991. gada 31. decembris
               
            
                  94/28/EK
               
               
                  1995. gada 1. jūlijs
               
            
                  2008/73/EK
               
               
                  2010. gada 1. janvāris
               
            
   
      II PIELIKUMS
      
         Atbilstības tabula
      
      
                  Direktīva 77/504/EEK
               
               
                  Šī direktīva
               
            
                  1. panta a) apakšpunkts
               
               
                  1. panta a) apakšpunkts
               
            
                  1. panta b) apakšpunkta pirmais un otrais ievilkums
               
               
                  1. panta b) apakšpunkta i) un ii) daļa
               
            
                  2. panta pirmās daļas pirmais līdz piektais ievilkums
               
               
                  2. panta a) līdz e) apakšpunkts
               
            
                  2. panta otrā daļa
               
               
                  —
               
            
                  3. pants
               
               
                  —
               
            
                  4. pants
               
               
                  3. pants
               
            
                  4.a pants
               
               
                  4. pants
               
            
                  5. pants
               
               
                  5. pants
               
            
                  6. panta 1. punkta pirmais līdz piektais ievilkums
               
               
                  6. panta a) līdz e) apakšpunkts
               
            
                  6. panta 2. punkts
               
               
                  —
               
            
                  8. panta 1. un 2. punkts
               
               
                  7. panta 1. un 2. punkts
               
            
                  8. panta 3. punkts
               
               
                  —
               
            
                  —
               
               
                  8. pants
               
            
                  9. pants
               
               
                  —
               
            
                  —
               
               
                  9. pants
               
            
                  —
               
               
                  10. pants
               
            
                  10. pants
               
               
                  11. pants
               
            
                  —
               
               
                  I pielikums
               
            
                  —
               
               
                  II pielikums